Diari Oficial de la Generalitat Valenciana


Sumari del DOGV 134, del 08-12-1983 (1983/802532)

DECRET 147/1983, de 21 de novembre, del Consell de la Generalitat Valenciana, pel qual es crea la Comissió Interdepartamental de la Dona.
-----------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/11/21/147/dof/vci/html**

### Dades del document

Número de DOGV
:   134

Data del DOGV
:   08-12-1983

Secció del DOGV
:   DISPOSICIONS GENERALS

Número del document
:   1983/802532


Data del document
:   21-11-1983

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 147/1983, de 21 de novembre, del Consell de la Generalitat Valenciana, pel qual es crea la Comissió Interdepartamental de la Dona.  
L'article 31.26 de l?Estatut d'Autonomia de la Comunitat Valenciana estableix que és competència exclusiva de la Generalitat Valenciana la matèria relacionada amb la promoció de la dona. Cosa que significa que la Generalitat ha de fer totes les accions necessàries per a fer realitat el mandat constitucional establert en l'article 14 de la Constitució espanyola, segons el qual no existirà cap discriminació per raó de sexe.   
Al mateix temps, la ratificació actual pel Govern espanyol del Conveni de les Nacions Unides sobre eliminació de tota forma de discriminació contra la dona significa que l'Estat es compromet a prendre en totes les àrees les mesures adequades, inclòses les de caràcter legislatiu, per tal d'assegurar el desenvolupament total de les dones.   
Fins ara, i com a òrgan per a la coordinació d'aquestes accions, s?ha creat en la Conselleria de Cultura, Educació i Ciència el Servei de la Dona.   
Això no obstant, és evident que els problemes que efecten a les dones són globals perquè hi són implicats en diferents aspectes de la societat, casa que aconsella la creació d'una comissió que tinga la funció de coordinar tota l'acció de la Generalitat per a la total incorporació de la dona en la societat i la no discriminació.   
Quant a la composició d'aquesta comissió, s'inclouen les Conselleries la competència de les quals afecta més directament a la situació de les dones en la societat, sense perjudici d'arbitrar la col·laboració d'altres Conselleries quan s'hi debata un tema concret que els competa.   
Igualment, es preveu la possibilitat d'assistència de personalitats expertes en temes diversos, amb veu però sense vot, amb la finalitat d'assessorar la comissió.   
En atenció a aquestes consideracions, a proposta del Conseller de Cultura, Educació i Ciència, i amb la deliberació prèvia del Consell en la reunió del dia 21 de novembre de 1983,   
DECRETE:   
Article primer  
Es crea la Comissió de la Dona, adscrita a la Conselleria de Cultura, Educació i Ciència, amb les funcions i la composició que es detallen a continuació.   
Article segon  
La Comissió de la Dona tindra les funcions següents:   
U. Coordinar l'acció general de la Generalitat Valenciana relacionada amb la promoció de la dona.   
Dos. Proposar les mesures que calguen per a eliminar la discriminació de la dona, i el tractament adient dels seus drets reconeguts i vigilar l'aplicació d'aquestes mesures.   
Tres. Coordinar totes les activitats i projectes que, relacionats amb la dona, facen les distintes Conselleries de la Generalitat.   
Quatre. Propiciar la realització d'estudis sobre la situació de la dona en àrees diferents i difondre tota la informació i la documentació específica relativa a la dona.   
Cinc. Fomentar la prestació de serveis en ordre a la defensa dels drets reconeguts de les dones, fonamentalment en aquells casos més necessitats.   
Sis. Vetlar perquè cap disposició emanada de l'àmbit de la Comunitat Valenciana comporte discrimació per raó de sexe.   
Set. Qualsevol altra funció relacionada amb el tema de la seua competència.   
Article tercer  
La Comissió de la Dona estarà formada pels membres següents:   
President: El Conseller de Cultura, Educació i Ciència, Subsecretari o Director General del seu departament en qui ell delegue.   
Vocals: El Director General de Salut de la Conselleria de Sanitat, Seguretat Social i Treball.   
El Director General de Treball de la Conselleria de Sanitat, Seguretat Social i Treball.   
El Director General de Serveis Socials de la Conselleria de Sanitat, Seguretat Social i Treball.   
El Director General d'Ensenyaments Bàsics de la Conselleria de Cultura, Educació i Ciència.   
El Director General d'Ensenyaments Mitjans de la Conselleria de Cultura, Educació i Ciència.   
El Director General de Mitjans de Comunicació Social de la Conselleria de la Presidència.   
El Director General d'Interior de la Conselleria de Governació.   
El Cap del Servei de la Dona, de la Conselleria de Cultura, Educació i Ciència, que actuarà alhora com a Secretari de la Comissió.   
La Secretaria Administrativa de la Comissió queda adscrita a la Presidència de la Generalitat, i serà exercida per un funcionari designat pel Consell de la Presidència.   
Quan la Comissió tracte algun tema relacionat amb la competència d'una Conselleria determinada, aquesta designarà un representant en l'esmentada Comissió amb categoria de Director General, almenys, el qual s?hi integrarà amb veu i vot.   
La Comissió podrà acordar, quan els assumptes a debat ho facen necessari, l'assistència de persones de prestigi reconegut, per tal que l'assessorem. Aquestes persones tindran veu però no vot.   
Article quart  
El President de la Comissió de la Dona presentarà al Consell de la Generalitat els acords que s?hi adopten.   
Article cinqué  
Es faculta el Conseller de Cultura, Educació i Ciència perquè desplegue el que disposa aquest Decret.   
DISPOSICIO FINAL:   
Aquest Decret entrarà en vigor el dia de la seua publicació al Diari Oficial de la Generalitat Valenciana.   
València, a 21 de novembre de 1983.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI